
TISZTELT KÉPVISELŐ-TESTÜLET!

Tagyon Község Önkormányzata Képviselő-testülete 2017. decemberében fogadta el a településkép védelméről szóló 14/2017. (XII.27.) önkormányzati rendeletét.

A 2024 október 1. napjától hatályba lépő jogszabályváltozások alapvetően befolyásolják a településkép védelmére szolgáló önkormányzati eszközök szabályozását.

Hatályát vesztette a településkép védelméről szóló 2016. évi LXXIV. törvény, valamint az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet és hatályba lépett a magyar építészetről szóló 2023. évi C. törvény (Méptv.).

Tekintettel arra, hogy a jelenleg hatályos településképi rendelet a bejelentési eljárásoknál a már nem hatályos 312/2012. (XI. 8.) Korm. rendeletre hivatkozik, a bejelentések nem bírálhatók el, ezért szükséges a jelenleg hatályos szabályozást meghivatkozni, egyidejűleg az elmúlt évek szakmai tapasztalatai alapján célszerű az eljárási szabályokat aktualizálni.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

HATÁROZATI JAVASLAT
I.

Tagyon Község Önkormányzata Képviselő-testülete a településkép védelméről szóló 14/2017. (XII.27.) önkormányzati rendelet módosítását megalapozó önkormányzati főépítész általkészített szakmai tájékoztatót az előterjesztés 1. melléklete szerint elfogadja.

Határidő: azonnal
Felelős: polgármester



II.

[bookmark: _Hlk159824517]Tagyon Község Önkormányzata Képviselő-testülete a településkép védelméről szóló 14/2017. (XII.27.) önkormányzati rendeletét az előterjesztés 2. melléklete szerinti tartalommal a felsőbb jogszabályoknak való megfelelés és az azokkal való összhang megteremtése érdekében módosítani kívánja.

Felkéri a jegyzőt, hogy a szükséges eljárást az E-TÉR felületén indítsa meg. 

Határidő: azonnal 
Felelős: polgármester, jegyző

III.

Tagyon Község Önkormányzata Képviselő-testülete a településkép védelméről szóló 14/2017. (XII.27.) önkormányzati rendelet módosítására elkészített rendelet tervezetét megismerte, azt elfogadja és partnerségi egyeztetésre alkalmasnak találja. 

A képviselő-testület a jóváhagyott tervezetet partnerségi egyeztetésre bocsátja.

Határidő: azonnal 
Felelős: polgármester, jegyző


Szentantalfa, 2025. február 13.


                    Gyarmati Kornél
          polgármester













1. melléklet

SZAKMAI ÖSSZEFOGLALÓ

Tagyon Község településképi rendeletének módosításához

[bookmark: _Hlk190259048]A magyar építészetről szóló 2023. évi C. törvény (Méptv.) 2024. október 1-i hatályba lépésével egyidőben több új építésügyi jogszabály jelent meg és számos rendeleti szintű jogszabály is módosításra került. 
A módosítások nagymértékben befolyásolják az önkormányzatok településképi eljárásait, illetve az eljárási szabályokat.
Hatályát vesztette az eddig alkalmazott 2016. évi LXXIV. törvény a településkép védelméről, valamint a 312/2012. (XI. 8.) Korm. rendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról.
A Méptv. 225. § (8) bekezdése tartalmazza azokat a témaköröket, melyeket az önkormányzatok a településképi rendeletükben szabályozni kell.
[bookmark: _Hlk190266346]A településképi rendelet tartalmára vonatkozóan a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (továbbiakban: Korm.r.) előírásai továbbra is alkalmazandók, de ezekben is történt módosulás.
Tekintettel arra, hogy a jelenleg hatályos településképi rendelet a bejelentési eljárásoknál a már nem hatályos 312/2012. (XI. 8.) Korm. rendeletre hivatkozik, a bejelentések nem bírálhatók el, ezért szükséges a jelenleg hatályos szabályozást meghivatkozni, egyidejűleg az elmúlt évek szakmai tapasztalatai alapján célszerű az eljárási szabályokat aktualizálni.
A településképi rendeletben kizárólag a településkép-védelmi eszközök eljárási szabályainál történik módosulás, mely egyrészt módosítással, kisebb részben hatályon kívül helyezéssel, valamit kiegészítéssel valósul meg. 
A főbb módosítások a következők:
· településkép-védelmi tájékoztatás és szakmai konzultáció felsőbb jogszabály szerinti szabályozása, a kérelem benyújtásának szabályozása
· településképi véleményezési eljárás-köteles esetek pontosítása
· véleményezési szempontok kiegészítése
· településképi bejelentési eljárások esetkörének meghatározása a Méptv-re és a Korm.rendeletre való hivatkozással
· településkép-védelmi bírság szabályainak beillesztése

A helyi településképi előírások és a helyi védelem szabályai nem változnak.

[image: ]Tagyon, 2025. február 12. 

	NÉMETH BALÁZS
	Tagyon Község Főépítésze


[bookmark: _Hlk191281347]2. melléklet

Tagyon Község Önkormányzata Képviselő-testületének 
.../2025. (...) önkormányzati rendelete

[bookmark: _Hlk190258438]a településkép védelméről szóló 14/2017. (XII.27.) önkormányzati rendelet módosításáról
(tervezet)

[1] A szabályozás célja a minőségi természeti- és épített környezet fenntartása érdekében a településképi eljárások szabályainak pontosítása, és a felsőbb jogszabályokkal való összhang megteremtése.
[2] Tagyon Község Önkormányzata Képviselő-testülete a magyar építészetről szóló 2023. évi C. törvény 225. § (8) bekezdés 1. pontjában kapott felhatalmazás alapján, a magyar építészetről szóló 2023. évi C. törvény 97. § (2) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 62. § (1) bekezdés a) pontjában biztosított véleményezési jogkörében eljáró állami főépítészi hatáskörben eljáró Veszprém Vármegyei Kormányhivatal, a Balaton-felvidéki Nemzeti Park Igazgatóság, az örökségvédelmi hatáskörében eljáró Veszprém Vármegyei Kormányhivatal és a Nemzeti Média- és Hírközlési Hatóság, továbbá Tagyon Község Önkormányzata Képviselő-testületének a helyi partnerségi egyeztetés szabályairól szóló ../2025. (……) önkormányzati rendeletében meghatározott partnerek véleményének kikérésével a következőket rendeli el: 

1. §

A településkép védelméről szóló 14/2017. (XII.27.) önkormányzati rendelet 25. alcím címe helyébe a következő rendelkezés lép:

„25. Településkép-védelmi tájékoztatás és szakmai konzultáció”

2. §

(1) A településkép védelméről szóló 14/2017. (XII.27.) önkormányzati rendelet 32. § (1) bekezdése helyébe a következő rendelkezés lép:

„(1) A szakmai konzultáció keretében kiadott tájékoztató a hatályos településrendezési eszközökön és településképi rendeleten alapuló dokumentum. A tájékoztatóban meg kell jelölni a kötelező, az irányadó (arculati kézikönyv ajánlásai), valamint a tájékoztató (pl. a műemléki, helyi építészeti értékvédelemmel kapcsolatos) tartalmi és eljárási elemeket.”

(2) A településkép védelméről szóló 14/2017. (XII.27.) önkormányzati rendelet 32. § (6) bekezdése helyébe a következő rendelkezés lép:

„(6) A tájékoztató és a szakmai konzultációról készült emlékeztető építési munka végzésére nem jogosít.”
3. §

A településkép védelméről szóló 14/2017. (XII.27.) önkormányzati rendelet 33. § (3) bekezdés a) pontja helyébe a következő rendelkezés lép:

(Kötelező a főépítészi szakmai konzultáció a következő esetekben:)
„a)	helyi védettség alatt álló terület, helyi védettség alatt álló építményt érintő építési vagy bontási tevékenység,”

4. §

(1) A településkép védelméről szóló 14/2017. (XII.27.) önkormányzati rendelet 34. § (1) bekezdése helyébe a következő rendelkezés lép:

„(1) A szakmai konzultáció vagy tájékoztató iránti kérelemnek tartalmaznia kell:
a)	a kérelmező nevét, elérhetőségét, az érintett ingatlan címét, helyrajzi számát,
b)	a tervezett tevékenység rövid leírását,
c)	fotókat az aktuális állapot bemutatásához, minden irányból,
d)	épületet érintő változás és új építmény esetén tervi-, látványtervi vázlatokat a településképi illeszkedés bemutatásához.”

(2) A településkép védelméről szóló 14/2017. (XII.27.) önkormányzati rendelet 34. § (4) bekezdése helyébe a következő rendelkezés lép:

„(4) A tervdokumentációt a tervezőnek elektronikus úton (.pdf formátumban) kell megküldenie az önkormányzatnak vagy a főépítésznek.”

(3) A településkép védelméről szóló 14/2017. (XII.27.) önkormányzati rendelet 34. §-a a következő (5) bekezdéssel egészül ki:

„(5) A szakmai konzultációkról készített emlékeztetők, valamint az azokhoz – azonosítható módon – tartozó tervdokumentációk nyilvántartásáról gondoskodni kell.”

5. §

A településkép védelméről szóló 14/2017. (XII.27.) önkormányzati rendelet 36. §-a helyébe a következő rendelkezés lép:

„36. § Településképi véleményezési eljárást kell lefolytatni építmény építésére, bővítésére irányuló építési vagy fennmaradási engedélyezési eljáráshoz, helyi emlék bontási engedélyezési eljárásához, és egyszerű bejelentéssel épülő új épület hatósági eljárásához.”

6. §

(1) A településkép védelméről szóló 14/2017. (XII.27.) önkormányzati rendelet 38. § (1) bekezdés b) pontja helyébe a következő rendelkezés lép:

(A településképi véleményezési eljárás során vizsgálni kell, hogy az építészeti-műszaki tervdokumentáció)
„b)	kidolgozása - ha kértek - a szakmai tájékoztatás szerint történt-e,”

(2) A településkép védelméről szóló 14/2017. (XII.27.) önkormányzati rendelet 38. §-a a következő (2a) bekezdéssel egészül ki:

„(2a) Az alaprajzi elrendezéssel kapcsolatban vizsgálni kell, hogy
a)	földszinti alaprajz – a tervezett rendeltetés, illetve az azzal összefüggő használat sajátosságaiból eredően – nem korlátozza-e, vagy nem zavarja-e indokolatlan mértékben a szomszédos ingatlanok rendeltetésszerű használatát,
b)	az alaprajzi megoldások nem eredményezik-e az épület tömegének, homlokzatainak településképi szempontból kedvezőtlen megjelenését.”

(3) A településkép védelméről szóló 14/2017. (XII.27.) önkormányzati rendelet 38. § (3) bekezdés b) pontja helyébe a következő rendelkezés lép:
(Az épület tömegének, homlokzatának és tetőzetének kialakításával kapcsolatban vizsgálni kell, hogy)
„b)	a külső megjelenés megfelel-e az arculati kézikönyvben megfogalmazott elvárásoknak,”

(4) A településkép védelméről szóló 14/2017. (XII.27.) önkormányzati rendelet 38. §-a a következő (3a) bekezdéssel egészül ki:

„(3a) A határoló közterülettel való kapcsolatot illetően vizsgálni kell, hogy az építészeti-műszaki tervdokumentációban
a)	a közterülethez közvetlenül kapcsolódó szint alaprajzi kialakítása, illetve ebből eredő használata
aa)	korlátozza-e a közúti közlekedést és annak biztonságát,
ab)	korlátozza-e vagy zavarja-e a gyalogos és a kerékpáros közlekedést és annak biztonságát,
ac)	megfelelően veszi-e figyelembe a közterület adottságait és esetleges berendezéseit, műtárgyait, valamint növényzetét,
b)	a terv megfelelő javaslatokat ad-e az esetleg szükségessé váló – a közterületet érintő – beavatkozásokra,
c)	a közterület fölé benyúló építményrészek, szerkezetek és berendezések milyen módon befolyásolják a közterület használatát, különös tekintettel a meglévő, vagy telepítendő fákra, fasorokra.”

(5) A településkép védelméről szóló 14/2017. (XII.27.) önkormányzati rendelet 38. § (4) bekezdése helyébe a következő rendelkezés lép:

„(4) Az (1) bekezdésben szereplő általános, valamint a (2)-(3a) bekezdésben felsorolt részletes szempontokat a főépítészi minősítés során egyaránt figyelembe kell venni.”

7. §

A településkép védelméről szóló 14/2017. (XII.27.) önkormányzati rendelet 39. §-a helyébe a következő rendelkezés lép:

„39. § E rendeletben foglaltak szerint településképi bejelentési eljárást kell lefolytatni a magyar építészetről szóló 2023. évi C. törvény 97. § (2) bekezdés ca) pontjában, valamint a 419/2021 Korm.r. 46. (2) bekezdésében meghatározott és a Korm.r. 13. mellékletében felsorolt építési tevékenységek megkezdése előtt.”
8. §

A településkép védelméről szóló 14/2017. (XII.27.) önkormányzati rendelet 40. § (2) bekezdés b) pontja helyébe a következő rendelkezés lép:

(Az építészeti-műszaki tervnek legalább az alábbiakat kell tartalmaznia:)
„b)	helyszínrajzot, mely tartalmazza az építési tevékenység vagy a műszaki berendezés által igénybe vett helyszínt, annak alaprajzát és elhelyezésének módját,”

9. §

A településkép védelméről szóló 14/2017. (XII.27.) önkormányzati rendelet 43. §-a helyébe a következő rendelkezés lép:

„43. § Rendeltetésváltozás esetén vizsgálni kell, hogy a tervezett rendeltetésváltozás megfelel-e a településrendezési és építési követelményekről szóló kormányrendelet és a helyi építési szabályzat előírásainak.”
10. §

A településkép védelméről szóló 14/2017. (XII.27.) önkormányzati rendelet IX. Fejezet címe helyébe a következő rendelkezés lép:
„IX. Fejezet
Településképi kötelezés és településkép-védelmi bírság”
11. §

A településkép védelméről szóló 14/2017. (XII.27.) önkormányzati rendelet IX. Fejezete a következő alcímmel egészül ki:
„33. Településkép-védelmi bírság

45. § (1) A településképi követelmények érvényesítése, rendeltetésváltozás esetén a helyi építési szabályzat előírásainak teljesítése érdekében az ingatlan tulajdonosa településképi kötelezéssel egyidejűleg településkép-védelmi bírsággal sújtható.
(2) Több kötelezett esetén az (1) bekezdés szerinti bírságot egyetemlegesen kell viselni, de a tulajdoni hányadok arányában kell kiszabni.
(3) A településképi bírság kiszabása során mérlegelni kell
a)	a jogsértéssel okozott hátrányt, ideértve a hátrány megelőzésével, elhárításával, helyreállításával kapcsolatban felmerült költségeket,
b)	a jogsértéssel okozott hátrány visszafordíthatóságát,
c)	a jogsértéssel létrejött állapot településképre gyakorolt hatását,
d)	a jogsértő állapot időtartamát,
e)	a jogsértő magatartás ismétlődését és gyakoriságát,
f)	a jogsértést elkövető eljárást segítő, együttműködő magatartását.
(4) A végleges döntéssel kiszabott és meg nem fizetett településkép-védelmi bírság a 2011. évi CXCV. törvény 42. § (3) bekezdése értelmében adók módjára behajtandó köztartozásnak minősül.”

12. §

(1) A településkép védelméről szóló 14/2017. (XII.27.) önkormányzati rendelet 6. melléklete az 1. melléklet szerint módosul.
(2) A településkép védelméről szóló 14/2017. (XII.27.) önkormányzati rendelet 7. melléklete a 2. melléklet szerint módosul.

13. §

Hatályát veszti a településkép védelméről szóló 14/2017. (XII.27.) önkormányzati rendelet
a)	31. §-a,
b)	32. § (7)–(9) bekezdése,
c)	26. alcím címe,
d)	33. § (1) bekezdése,
e)	34. § (3) bekezdése,
f)	35. §-a,
g)	38. § (1) bekezdés a) pontja,
h)	38. § (3) bekezdés g) pontja,
i)	42. § (5) bekezdése,
j)	44. § (2) bekezdése.

14. §

Ez a rendelet a kihirdetését követő napon lép hatályba.

Tagyon, 2025. 


                	  Gyarmati Kornél 		  		         dr. Varga Viktória
                     	    polgármester	                                                               jegyző

1. melléklet az .../... . (... . ... .) önkormányzati rendelethez


1. A településkép védelméről szóló 14/2017. (XII.27.) önkormányzati rendelet 6. melléklet 3. pont helyébe a következő pont lép:

„3. Elérhetőség (e-mail, telefon): …………………………………………………………………….”

2. A településkép védelméről szóló 14/2017. (XII.27.) önkormányzati rendelet 6. melléklet 5. pont helyébe a következő pont lép:

„5. Az érintett telek helyrajzi száma: …………………………………………………………………..	 
Melléklet: Építészeti műszaki tervdokumentáció	 
(Az építészeti-műszaki dokumentációnak a véleményezéshez az alábbi munkarészeket kell tartalmaznia:	 
a) helyszínrajzi elrendezés ábrázolása, a szomszédos beépítés bemutatása, védettség lehatárolása, terepviszonyok megjelenítése szintvonalakkal,	 
b) településképet befolyásoló tömegformálás, homlokzatkialakítás, utcakép, illeszkedés ábrázolása (lehet makett, fotómontázs, digitális megjelenítés is),	 
c) reklámelhelyezés ábrázolása,	 
d) rendeltetés meghatározása, valamint	 
e) rövid műszaki leírás a különböző védettségek bemutatásával, a telepítésről és az építészeti kialakításról.)	 

A véleményezési eljárás lefolytatásához a kérelmet papíralapon vagy hivatali kapun kell benyújtani, és a véleményezendő építészeti-műszaki dokumentációt elektronikus formában az építésügyi hatósági eljáráshoz biztosított elektronikus tárhelyre fel kell tölteni, melyhez az eljáró hatóság részére hozzáférést kell biztosítani. Hiánypótlásra egy ízben van lehetőség.	 
ÉTDR azonosító:……………………………………………………………….	 

Tájékoztatás: Az önkormányzat a véleményét a kérelem beérkezésétől számított 15 napon (hiánypótlás esetén 30 napon) belül küldi meg a kérelmező nevére és címére. A hatáskör jogosultja véleményében:	 
a) - előírások meghatározásával vagy előírás nélkül - engedélyezésre vagy tudomásulvételre javasolja a tervezett építési tevékenységet, vagy	 
b) engedélyezésre nem javasolja a tervezett építési tevékenységet, ha	 
ba) a kérelem vagy melléklete nem felel meg a jogszabályban meghatározottaknak, és a kérelmező a hiánypótlási felhívásban foglaltaknak nem vagy csak részben tesz eleget, vagy	 
bb) a tervezett építési tevékenység a településképi követelmények vagy a helyi építési szabályzat egyéb rendelkezései alapján nem támogatható.	 

A vélemény tartalmazza:	 
a) a kérelmező (építtető) adatait,	 
b) a tervezett építési tevékenység rövid leírását, helyét, címét és a telek helyrajzi számát,	 
c) a véleményt és annak részletes indokolását.	 
	 
Dátum:……………………………………….
	 
                                                                                                ……………………………………..	 
                                                                                                      kérelmező (építtető)”

2. melléklet az .../... . (... . ... .) önkormányzati rendelethez

1. A településkép védelméről szóló 14/2017. (XII.27.) önkormányzati rendelet 7. melléklet 3. pont helyébe a következő pont lép:

„3. Elérhetőség (e-mail, telefon): …………………………………..…………………………”

2. A településkép védelméről szóló 14/2017. (XII.27.) önkormányzati rendelet 7. melléklet 4. pont helyébe a következő pont lép:

„4. Építési tevékenység/berendezés elhelyezés/rendeltetésváltozás megjelölése:……………”

3. A településkép védelméről szóló 14/2017. (XII.27.) önkormányzati rendelet 7. melléklet 7. pont helyébe a következő pont lép:

„7. Az építési tevékenység elvégzése, a rendeltetésváltozás megvalósítása, a berendezés elhelyezésének tervezett időtartama: ……………………………………………………….	 
Melléklet: településképi követelményeknek való megfelelést igazoló építészeti-műszaki, illetve egyéb terv, rendeltetésváltozás esetén a rendezési terv rendeltetésekre vonatkozó követelményeinek való megfelelést igazoló dokumentáció	 
(Az építészeti-műszaki dokumentációnak a bejelentéshez az alábbi munkarészeket kell tartalmaznia:	 
a) műszaki leírást, mely tartalmazza a létesítmény formáját, mennyiségét, méretét és technológiáját,
b) helyszínrajz, mely tartalmazza az építési tevékenység vagy a műszaki berendezés által igénybe vett helyszínt, annak alaprajzát és elhelyezésének módját,	 
c) nézetrajz,	 
d) utcaképi vázlat,	 
e) látványterv.	 

A bejelentési eljárás lefolytatásához a kérelmet és a mellékleteket elektronikus úton kell benyújtani. Természetes személy a dokumentációt papír alapon is benyújthatja.	 

Tájékoztatás: Az önkormányzat a bejelentést a kérelem beérkezésétől számított 15 napon belül
a) - feltétel meghatározásával vagy anélkül – tudomásul veszi, vagy	 
b) elutasítja, ha	 
ba) a tervezett építési tevékenység vagy a berendezés elhelyezése nem illeszkedik a településképbe, vagy nem felel meg a településképi követelménynek, vagy	 
bb) a tervezett rendeltetésváltozás nem felel meg a rendezési tervben foglalt követelményeknek, vagy a műszaki kialakítással a tervezett rendeltetés nem valósítható meg.	 
c) megszünteti az eljárást, ha a kérelem és melléklete nem felel meg a meghatározott követelményeknek, vagy az eljárás okafogyottá válik.	 
	 


Dátum:……………………………………….	 



        …………………………………..	 
                           bejelentő (építtető)”

